
Grindeanu, omul cu dezastrele de la CFR: 
întârziere de 2 miliarde de euro 

Sorin Grindeanu are în plan să rămână în istorie ca cel mai prost ministru al 
Transporturilor. Reabilitarea căii ferate Craiova - Drobeta-Turnu Severin — 
Caransebeș, parte a Coridorului Orient/Est - Mediteraneean, și-a dublat costurile 
încă din faza de proiect în numai un an de zile. Scos la licitaţie în 2023 de CFR SA, 
administratorul naţional al infrastructurii feroviare, la un cost estimat de 2,4 
miliarde de euro, acum proiectul a ajuns la o valoare de 4 miliarde de euro 
(costurile includ TVA). Starea actuală tehnică a liniei feroviare Craiova — 


Caransebeș nu răspunde cerinţelor standardelor reţelei transeuropene de 
transport (TEN-T) și prescripţiilor pentru o infrastructură interoperabilă, având 
zone de instabilitate și prezentând riscuri geotehnice, hidrologice și 
hidrogeologice. De asemenea, activitatea de mentenanţă este redusă, iar 
majoritatea structurilor sale sunt aproape de limita duratei de viaţă tehnică. 


Ministerul Transporturilor a propus modificarea indicatorilor pentru modernizarea 
liniei ferate, ca urmare a modificării unor soluţii constructive ale proiectului, dar și a 
scumpirii materialelor. Din cauza costului estimat prea scăzut, la prima licitaţie 
organizată pentru desemnarea constructorului nu s-a primit nicio ofertă. Bugetul 
pentru acest proiect a fost estimat în anul 2020, luându-se în calcul preţuri din 2017. 
Între timp, piaţa a fost influenţată puternic de factori precum pandemia de COVID, 
criza oțelului, criza energetică, criza forţei de muncă și războiul din Ucraina. 
Secţiunea de la calea ferată a Coridorului Orient/Est Mediteraneean ce traversează 
România are o lungime de 513 km şi este una dintre cele mai folosite secţiuni, din 
reţeaua CFR, atât pentru traficul de călători şi de marfă naţional, cât şi pentru cel 
internaţional. Secţiunea cuprinde tronsoane de cale ferată Arad — Timişoara — 
Caransebeş; Caransebeş - Drobeta-Turnu Severin - Craiova și Craiova — Calafat. 


Acest sector de cale ferată, parte a Coridorului Orient/Est Mediteraneean, se află 
într-o stare tehnică precară a liniei și a lucrărilor de artă, care a condus la o 
înrăutăţire severă a condiţiilor de exploatare, cu creșterea mare a timpilor de mers. 


226 km împărţiţi în 6 loturi 


Sectorul Craiova - Caransebeș are o lungimea totală a liniei de cale ferată de 
226,165 km, fiind linie electrificată pe toată distanţa, linie dublă electrificată Craiova 
- Strehaia (60 km) și linie simplă electrificată Strehaia - Caransebeș (174 km). Pe 
această linie circulă atât trenuri de călători, cât și trenuri de marfă. Sistemul de 
semnalizare este semiautomat între staţii și electromecanic în staţii, toate 
mecanismele căii ferate (semnale, treceri la nivel și aparate de cale) fiind comandate 
și controlate prin mecanismele existente. Având în vedere valoarea lucrărilor, 
lungimea traseului și complexitatea lucrărilor, a fost adoptată soluția împărțirii 
proiectării și execuţiei lucrărilor în șase loturi, astfel: 


-LOT 1: Craiova - Filiași (37,975 km); 


-LOT 2: Filiași — Igiroasa (44,265 km); 

-LOT 3: Igiroasa — Staţia Nouă Drobeta Est (41,234 km); 

-LOT 4: Drobet -Turnu Severin -— Băile Herculane (41,618 km); 
-LOT 5: Băile Herculane - PO nou Poarta (32,637 km); 

-LOT 6: PO nou Poarta — Caransebeș (37,160 km). 
Termen-limită, anul 2027 


La licitaţiile organizate în 2023 pentru reabilitarea celor 230 de kilometri dintre 
Craiova și Caransebeș nu s-a primit nicio ofertă până la termenul-limită de 23 
septembrie, fiind anulate toate cele șase proceduri. Proiectul vizează concret 
creșterea vitezei de circulaţie la valori cuprinse între viteza de 120 km/h și cea de 
160 km/h, modernizarea instalaţiilor de electrificare pe toată lungimea tronsonului, 
mărirea capacităţii de tranzit, construcţia a 4 tunele noi, dublarea a 50 km de cale 
ferată, reabilitarea podurilor și podeţelor etc. România s-a angajat să termine 
modernizarea până în 2027, când expiră Programul Operaţional Transport 2021 — 
2027. 


Cum arată reabilitarea Magistralei Caransebeș — Arad 


De la Caransebeș, modernizarea infrastructurii feroviare se continuă cu Magistralei 
Caransebeș — Timișoara — Arad (162,19 km). La sfârșitul anului trecut a fost semnat 
contractul pentru modernizarea Lotului 1 Caransebeş — Lugoj (39,56 km). Un 
contract de 1,34 miliarde de lei, fără TVA, finanţat prin PNRR. În noiembrie 2022 
fusese semnat și contractul pentru modernizarea Lotului 4 Ronaţ Triaj-Arad (54,86 
km) pentru o valoare de 2,18 miliarde de lei, fără TVA. Tot în noiembrie 2022 a fost 
semnat și contractul de execuţie pentru Lotul 3, Timișoara Est — Ronaţ Triaj Gr. D. 
(13,86 km), pentru suma de 1,44 miliarde de lei, fără TVA. Reabilitarea căii ferate căii 
ferate Caransebeș — Timișoara - Arad (Magistrala 100) este unul dintre cele mai 
importante proiecte incluse în Planul Naţional de Redresare și Reziliență (PNRR), dar 
termenele de execuţie sunt foarte strânse. 


O istorie de peste 150 de ani 


Linia de cale ferată Pitești — Craiova — Vârciorova — Orșova - Caransebeș — Timișoara 
a fost construită între anii 1868 — 1879, ca urmare a insistenţei deosebite a României 
de a impune realizarea legăturii feroviare cu Banatul aflat sub administraţia Austrc 
Ungară prin punctul de frontieră Vârciorova. Linia de cale ferată Craiova — Vârcioro. 
în lungime de 130 km a fost construită între anii 1868-1875. Linia de cale ferată 
Caransebeș — Orșova, în lungime de 89 km a fost construită între anii 1874- 1878. 
După aproape un an se finalizează și tronsonul dintre Vârciorova și Orșova, în 
lungime de 4 km. În această perioadă transbordarea mărfurilor și a călătorilor s-a 
făcut cu mijloace avute la dispoziţie. (Date din Monografii). Calea ferată Timișoara — 
Caransebeș — Vârciorova în lungime de 191 km a fost exploatată de Societatea 
privilegiată a Căilor Ferate Austriece până în anul 1891, când linia CF a fost 
naţionalizată de statul ungar și trecută în proprietatea MAV - Căile Ferate Ungare de 
Stat. După 1 decembrie 1918 se încep negocierile privind preluarea liniei CF de către 
Statul Român, și prin efectul prevederilor Tratatului de la Trianon la 21 septembrie 
1920 linia Timișoara — Vârciorova trece în proprietatea Statului Român, potrivit 
Studiului de fezabilitate realizat de Asocierea Italferr S.P.A. — S.C. ISPCF S.A. - S.C. 
ltalrom Inginerie International SRL. 


Se scumpește și reabilitarea căii ferate Brașov - Sighișoara 


Contractul de lucrări pentru reabilitarea căii ferate Braşov — Sighişoara se majorează 
pentru sectoarele Braşov — Apața şi Caţa — Sighişoara cu circa 167 milioane de lei 
(circa 33 milioane de euro). Anunţul privind modificarea preţului a fost publicat 
săptămâna trecută și în aceste condiţii valoarea contractului a ajuns la 3,172 miliarde 
de lei (fără TVA). Contractul pentru modernizarea celor două secţiuni de cale ferată a 
fost semnat în luna martie a anului 2020 cu asocierea RailWorks. Termenul iniţial de 
finalizare a lucrărilor era de 48 de luni, dar el nu a fost respectat. Ulterior, 
constructorii au mai primit o păsuire, termenul-limită fiind aprilie 2024, după care 
termenul a fost împins în decembrie 2025. 


Hcfr craiova +drobeta turnu severin 4/Psd +sorin grindeanu 


Cimpoi Adrian 


Cimpoi Adrian este absolvent al Universităţii din București. După o perioadă în 
care a fost redactor și reporter pentru un post de televiziune, a decis să-și 
continuie drumul în presa scrisă. 


După ce a tăiat pensiile speciale, rujatul taie și reţelele sociale 

Ciolacu trăiește cu aproape 70.000 de lei lunar 

PSD dă ajutoare sociale unora care se plimbă în mașini scumpe, iar cei cu probleme sunt refuzați 
lonuț Pucheanu, un infractor prolific! De la vânzător de fier vechi la mătușa Tamara 


Cartelul lui Ciolacu de la Loteria Română și Ăsta micu' de la Bancorex, salvatorul mafiei de 
escrocheriile directorului Andrei Valeriu: 10% partid și de stat 


comision pentru firmele lui Sebi Ghiţă din 
vânzarea de bilete 


Fraudă fiscală la TAROM! Cum fură Sorin Împăratul roșu de la Roșiori de Vede, Valerică 
Grindeanu și Bogdan Chiriţoiu banii Comisiei  Cîrciumaru: Hoţii inimaginabile în polul sărăciei! 
Europene 


Surpriză în Moldova? Maia Sandu ar pierde prezidenţialele într-un Tur II cu Igor Dodon/ Noul partid 
al lui llan Șor pe locul III (sondaj) 


Primarii migratori, ademeniţi cu bani de la guvern sau de la Consiliul Judeţean. Ciolacu: „Trebuie să 
ne asumăm” 


Kremlinul folosește pentru prima oară termenul de război referitor la Ucraina / Dmitri Peskov: A 
început ca o operaţiune militară specială, dar a devenit război 


Avocat din Baroul lalomiţa şi alte două persoane, trimişi în judecată de DNA după ce ar fi promis 
unui inculpat că pot interveni la magistrați pentru a fi cercetat în libertate şi condamnat cu 
suspendare 


Recent Popular Comments 


George Simion, la moţiunea simplă: Florin Barbu nu merită să fie ministrul Agriculturii. Se 
luptă doar pentru afacerile lui Paul Stănescu 


O 39 de secunde în urmă 


Cine e baronul de Brăila, care deschide lista PSD-pnl la europarlamentare 


O 2 ore în urmă 


Florin Gheorghe Cârciu, un pesedist cu școala vieţi, premiat de Ciolacu cu un post de 
europarlamentar la Bruxelles 


O 3 ore în urmă 


Valentin Lazea (BNR): Nu vă mai așteptați să vă crească nivelul de trai, deja trăiţi cu mult 
peste posibilităţi 


04 ore în urmă 


George Simion, la Craiova: Timp de 4 luni o să avem primari pe funcţie, cum este Lia 
Olguţa Vasilescu şi primari aleşi, cum va fi Marian Vasile 


O 6 ore în urmă 

